钦定古今图书集成/明伦汇编/闺媛典/第076卷 > 朱家麟妻李氏〈冯氏附〉
## 钦定古今图书集成/明伦汇编/闺媛典/第076卷 > 朱家麟妻李氏〈冯氏附〉

按《顺天府志》：“李氏，上林苑监丞朱家麟妻，巡抚宣府
朱之冯母。戊寅冬，之冯任青州道，以赍表入京，寄家
济南公署。己卯正月，济南遇变，城陷。之冯妻冯氏趋
井边，李亦急往，欲同死。冯以姑年老，必不至，掠可不
死。家人扶姑泣，冯抱女投井死，李凭井长恸，左右欲
扶匿民家，李曰：‘即死，亦勿去公署。抱幼孙危坐，绝粒’”
六日而卒。制府上其节烈，特赐建坊旌表，俱加赠“宜
人。”